2002/934/EY: Komission päätös, tehty 28 päivänä marraskuuta 2002, tiettyjen jäsenvaltioiden vuodeksi 2003 esittämien TSE:iden valvontaohjelmien hyväksymisestä ja yhteisön rahoitusosuuden vahvistamisesta (tiedoksiannettu numerolla K(2002) 4592)



Virallinen lehti nro L 324 , 29/11/2002 s. 0073 - 0075



Komission päätös, tehty 28 päivänä marraskuuta 2002, tiettyjen jäsenvaltioiden vuodeksi 2003 esittämien TSE:iden valvontaohjelmien hyväksymisestä ja yhteisön rahoitusosuuden vahvistamisesta (tiedoksiannettu numerolla K(2002) 4592) (2002/934/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1) sellaisena kuin se on viimeksi muutettuna päätöksellä 2001/572/EY(2) ja erityisesti sen 24 artiklan 6 kohdan, sekä katsoo seuraavaa: (1) Päätöksessä 90/424/ETY säädetään, että yhteisö voi osallistua eläintautien hävittämisen ja valvonnan rahoitukseen. (2) Tietyt jäsenvaltiot ovat esittäneet naudoissa, lampaissa ja vuohissa esiintyvien tarttuvien spongiformisten enkefalopatioiden (TSE) valvontaohjelmansa vuodeksi 2003. (3) TSE:iden valvontaa varten asianomaisten jäsenvaltioiden esittämien ohjelmien (TSE:iden valvontaohjelmien) todettiin tarkastelun perusteella olevan tiettyjen eläintautien hävittämis- ja valvontatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY(3) sellaisena kuin se on viimeksi muutettuna direktiivillä 92/65/ETY(4) mukaisia. (4) Kyseiset ohjelmat sisältyvät komission päätöksessä 2002/798/EY(5) vahvistettuun luetteloon ensisijaisista eläintautien hävittämis- ja valvontaohjelmista, joille voidaan myöntää yhteisön rahoitusta vuonna 2003. (5) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(6) sellaisena kuin se on viimeksi muutettuna komission asetuksella (EY) N:o 1494/2002(7), säädetään naudoissa, lampaissa ja vuohissa esiintyvien tarttuvien spongiformisten enkefalopatioiden (TSE:iden) vuotuisista valvontaohjelmista. (6) Kun otetaan huomioon TSE:iden valvontaohjelmien merkitys yhteisön tavoitteiden saavuttamiselle eläinten terveyden ja kansanterveyden alalla, on tässä tapauksessa aiheellista korvata asianomaisille jäsenvaltioille testipakkausten ja reagenssien ostamisesta aiheutuvat kustannukset 100-prosenttisesti testipakkausta ja TSE:iden valvontaohjelmaa kohti säädettävään enimmäismäärään asti. (7) Yhteisen maatalouspolitiikan rahoituksesta 17 päivänä toukokuuta 1999 annetussa neuvoston asetuksessa (EY) N:o 1258/1999(8) säädetään, että eläintautien hävittämis- ja valvontaohjelmat rahoitetaan Euroopan maatalouden ohjaus- ja tukirahaston tukiosastosta. Varainhoidon valvontaan sovelletaan asetuksen (EY) N:o 1258/1999 8 ja 9 artiklan säännöksiä. (8) Yhteisön rahoitusosuus olisi myönnettävä ainoastaan, jos TSE:iden valvontaohjelmat pannaan täytäntöön tehokkaasti ja asianomaiset jäsenvaltiot toimittavat kaikki tarvittavat tiedot säädetyssä määräajassa. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään Belgian esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 4719000 euroa. 2 artikla 1. Hyväksytään Tanskan esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 2977000 euroa. 3 artikla 1. Hyväksytään Saksan esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 20723000 euroa. 4 artikla 1. Hyväksytään Kreikan esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 975000 euroa. 5 artikla 1. Hyväksytään Espanjan esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 5984000 euroa. 6 artikla 1. Hyväksytään Ranskan esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 30554000 euroa. 7 artikla 1. Hyväksytään Irlannin esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 9577000 euroa. 8 artikla 1. Hyväksytään Italian esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 6952000 euroa. 9 artikla 1. Hyväksytään Luxemburgin esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 198000 euroa. 10 artikla 1. Hyväksytään Alankomaiden esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 6312000 euroa. 11 artikla 1. Hyväksytään Itävallan esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 2455000 euroa. 12 artikla 1. Hyväksytään Portugalin esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 1059000 euroa. 13 artikla 1. Hyväksytään Suomen esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 1402000 euroa. 14 artikla 1. Hyväksytään Ruotsin esittämä TSE:iden valvontaohjelma 1 päivän tammikuuta 2003 ja 31 päivän joulukuuta 2003 väliseksi ajaksi. 2. Yhteisön rahoitusosuudeksi vahvistetaan enintään 440000 euroa. 15 artikla Yhteisön rahoitusosuus 1-14 artiklassa tarkoitetuille TSE:iden valvontaohjelmille on 100 prosenttia testipakkausten ja reagenssien ostamisesta aiheutuvista kustannuksista (ilman alv:tä) enimmäismäärän ollessa 10,50 euroa testiä kohti 1 päivän tammikuuta ja 31 päivän joulukuuta 2003 välisenä aikana asetuksen (EY) N:o 999/2001 liitteessä III tarkoitetuille eläimille tehtävien testien osalta. 16 artikla 1. Yhteisön rahoitusosuus 1-14 artiklassa tarkoitetuille TSE:iden valvontaohjelmille myönnetään, jos niiden täytäntöönpanossa noudatetaan asiaa koskevia yhteisön lainsäädännön säännöksiä, mukaan lukien kilpailusääntöjä ja julkisia hankintoja koskevia sääntöjä, ja jos asianomainen jäsenvaltio noudattaa seuraavia ehtoja: a) se saattaa 1 päivään tammikuuta 2003 mennessä voimaan TSE:iden valvontaohjelman täytäntöönpanon edellyttämät lait, asetukset ja hallinnolliset määräykset; b) se toimittaa komissiolle kuukausittain kertomuksen TSE:iden valvontaohjelman edistymisestä sekä aiheutuneista kustannuksista; kertomus on toimitettava neljän viikon kuluessa kunkin kuukauden päättymisestä; c) se toimittaa ohjelman teknisestä toteuttamisesta viimeistään 1 päivänä kesäkuuta 2004 loppukertomuksen, jonka mukana on oltava tositteet 1 päivän tammikuuta ja 31 päivän joulukuuta 2003 välisenä aikana aiheutuneista kustannuksista ja saaduista tuloksista; d) se panee TSE:iden valvontaohjelman tehokkaasti täytäntöön. 2. Jos jäsenvaltio ei noudata näitä sääntöjä, komissio pienentää yhteisön rahoitusosuutta ottaen huomion rikkomuksen luonteen ja vakavuuden ja yhteisölle aiheutuneen taloudellisen vahingon. 17 artikla Tätä päätöstä sovelletaan 1 päivästä tammikuuta 2003. 18 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 2002. Komission puolesta David Byrne Komission jäsen (1) EYVL L 224, 18.9.1990, s. 19. (2) EYVL L 203, 28.7.2001, s. 16. (3) EYVL L 347, 12.12.1990, s. 27. (4) EYVL L 268, 14.9.1992, s. 54. (5) EYVL L 277, 15.10.2002, s. 25. (6) EYVL L 147, 31.5.2001, s. 1. (7) EYVL L 225, 22.8.2002, s. 3. (8) EYVL L 160, 26.6.1999, s. 103.